open-index/open-wikipedia-markdown huggingface dataset:
Σαρλ Εντουάρ Αρμάν-Ντυμαρέσκ

Ο **Σαρλ Εντουάρ Αρμάν-Ντυμαρέσκ** (, 1 Ιανουαρίου 1826 – 6 Μαρτίου 1895) ήταν Γάλλος ζωγράφος και εικονογράφος, που ειδικευόταν στη στρατιωτική-πολεμική θεματογραφία.

## Βιογραφικά στοιχεία
Γεννήθηκε στο Παρίσι και ο πατέρας του, ονόματι Γκαμπριέλ, ήταν επίσης ζωγράφος. 

Ο Σαρλ Εντουάρ ξεκίνησε καλλιτεχνικά μαθήματα με δάσκαλο τον Τομά Κουτύρ και αρχικώς ασχολήθηκε με την υδατογραφία. Επικεντρώθηκε σε θρησκευτικά θέματα προτού ενδιαφερθεί για τα πολεμικά. Το 1858 τού δόθηκε επίσημη άδεια να προσθέσει το επώνυμο με το οποίο γεννήθηκε η μητέρα του στο δικό του. Το 1867 ήταν μέλος της κριτικής επιτροπής στο τμήμα ζωγραφικής στην Παγκόσμια Έκθεση του 1867. Λίγο καιρό αργότερα εξέθεσε το μνημειακών διαστάσεων έργο του «Ο Καμπρόν στο Βατερλώ», για το οποίο ο Ναπολέων Γ΄ τον παρασημοφόρησε με τον Σταυρό της Λεγεώνας της Τιμής. Αργότερα αυτός ο πίνακας αγοράσθηκε από τον Ισμαήλ Πασά, τον χεδίβη της Αιγύπτου.

Προς το τέλος της σταδιοδρομίας του, ο Αρμάν-Ντυμαρέσκ συνεργάσθηκε με τον Βέλγο ζωγράφο Λουί φαν Ενγκελέν (1856-1940) για να δημιουργήσουν ένα πανόραμα της Μάχης του Μπαπώμ από τον Γαλλοπρωσικό Πόλεμο, έργο που σήμερα βρίσκεται στο δημαρχείο του Μπαπώμ. Επίσης είχε ακολουθήσει τον γαλλικό στρατό στην Αλγερία.

Πολλά από τα έργα του εκτίθενται σήμερα στο Ανάκτορο των Βερσαλλιών, στην εικονογραφική συλλογή της Εθνικής Βιβλιοθήκης της Γαλλίας και στο «Εθνικό Μουσείο γαλλοαμερικανικής συνεργασίας» του Κάστρου του Μπλερανκούρ. 

Το έργο του Αρμάν-Ντυμαρέσκ «Η υπογραφή της Διακηρύξεως της Ανεξαρτησίας» εκτίθεται σήμερα στην αίθουσα του υπουργικού συμβουλίου στον Λευκό Οίκο. Δωρήθηκε εκεί από τον έμπορο και συλλέκτη Sam Salz επί προεδρίας Τζον Φιτζέραλντ Κένεντι.

Εκτός από τη ζωγραφική, ο Σαρλ Εντουάρ Αρμάν-Ντυμαρέσκ σχεδίασε και στρατιωτικές στολές. Πέθανε στο Παρίσι σε ηλικία 69 ετών.

## Επιλεγμένα έργα

Αρχείο:"Cambronne à Waterloo" d'Armand Dumaresq (Exposition Universelle de Paris 1867).JPG|«Ο Καμπρόν στο Βατερλώ»
Αρχείο:Battle of Bender 1713.png|«Η αψιμαχία στο Μπέντερ»
Αρχείο:Signing of Declaration of Independence by Armand-Dumaresq, c1873.png|«Η υπογραφή της Διακηρύξεως της Ανεξαρτησίας»
Αρχείο:Dumaresq-Ney.jpg|«Η εκτέλεση του Στρατάρχη Νε»


## Παραπομπές


## Πηγές
* Το λήμμα «Αρμάν Ντυμαρέσκ Κάρολος Εδουάρδος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 659
* "Charles Édouard Armand-Dumaresq" στο *Dictionnaire des artistes de langue française en Amérique du Nord*, επιμ. David Karel, Presses Université Laval, 1992, ISBN 978-2-7637-7235-6

## Εξωτερικοί σύνδεσμοι

* Και άλλα έργα του ζωγράφου στο *ArtNet*

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι εικονογράφοι
Μαρσέλ Αρλάν

Ο **Μαρσέλ Αρλάν** (, 5 Ιουλίου 1899 &ndash; 12 Ιανουαρίου 1986) ήταν Γάλλος μυθιστοριογράφος, δημοσιογράφος, κριτικός της λογοτεχνίας και ακαδημαϊκός.

## Βιογραφικά στοιχεία
Ο Αρλάν γεννήθηκε στο Βαρέν-συρ-Αμάνς του νομού Ωτ-Μαρν της Γαλλίας και σε ηλικία τριάμισυ ετών έχασε τον πατέρα του, που πέθανε από καρκίνο. Μαζί με τους Ρενέ Κρεβέλ και Ροζέ Βιτράκ ίδρυσαν την ντανταϊστική εφημερίδα *Aventure*. Νέος ακόμα, το 1929, ο Αρλάν βραβεύθηκε με το υψηλού κύρους Βραβείο Γκονκούρ για το έργο του *L'Ordre* (= «Η διαταγή»). Το 1968 εκλέχθηκε μέλος της Γαλλικής Ακαδημίας. Από το 1968 μέχρι το 1977 διεύθυνε την επιθεώρηση (περιοδικό) *[[Nouvelle Revue Française]]*.

## Εργογραφία
* *Terres étrangères* (1923)
* *Étienne* (1925)
* *Monique* (1926)
* *Les Âmes en peine* (= «Πονεμένες ψυχές», 1927)
* *L'Ordre* (1929, Βραβείο Γκονκούρ)
* *Antarès* (1932)
* *Les Vivants* (1934)
* *La Vigie* (1935)
* *Les Plus Beaux de nos jours* (1937)
* *Terre natale* (= «Η γενέτειρα», 1938)
* *La Grâce* (1941)
* *Zélie dans le désert* (1944)
* *Le Promeneur*
* *Il faut de tout pour faire un monde* (= «Όλα χρειάζονται για να γίνει ένας κόσμος», 1947)
* *Sidobre* (1949)
* *Essais et nouveaux essais critiques* (1952)
* *Je vous écris...* (= «Σας γράφω…», 1960)
* *L'Eau et le feu* (1960)
* *Je vous écris... La nuit et les sources* (1963)
* *Le Grand Pardon* (= «Η μεγάλη συγγνώμη», 1965)
* *Attendez l'aube* (1970)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 653

## Εξωτερικοί σύνδεσμοι
* Το λήμμα «Marcel Arland» στην *[[Encyclopædia Britannica]]*

Κατηγορία:Γάλλοι μυθιστοριογράφοι του 20ού αιώνα
Κατηγορία:Γάλλοι συγγραφείς του 20ού αιώνα
Κατηγορία:Γάλλοι ακαδημαϊκοί
Κατηγορία:Γάλλοι μυθιστοριογράφοι
Κατηγορία:Γάλλοι δημοσιογράφοι
Lipton

Η **Lipton** είναι βρετανική μάρκα που ανήκει στην Lipton Teas and Infusions. Το όνομα προέρχεται από τον ιδρυτή της, Sir Thomas Lipton, ο οποίος ξεκίνησε μια επιχείρηση λιανικής πώλησης τροφίμων στο Ηνωμένο Βασίλειο το 1871. Η επωνυμία χρησιμοποιήθηκε για διάφορα καταναλωτικά αγαθά που πωλούνταν στα καταστήματα Lipton, συμπεριλαμβανομένου του τσαγιού από το 1890, για το οποίο η Lipton είναι πλέον περισσότερο γνωστή.

Η μάρκα αγοράστηκε το 2022 από την CVC Capital Partners από την Unilever. Η Unilever διατήρησε τη χρήση της μάρκας Lipton για τσάι στην Ινδία, το Νεπάλ, την Ινδονησία και τη Σρι Λάνκα, καθώς και για έτοιμα προς κατανάλωση ποτά παγκοσμίως, όπως το Lipton Ice Tea, τα οποία πωλούνται από μια κοινοπραξία μεταξύ της Unilever και της PepsiCo, και δεν συνδέονται με την Lipton Teas and Infusions. Η Unilever διατήρησε επίσης το δικαίωμα να παράγει μείγματα στιγμιαίας σούπας με την επωνυμία Lipton στη Βόρεια Αμερική.

## Παραπομπές


Κατηγορία:Βρετανικά εμπορικά σήματα
AXE

Η **Axe** ή **Lynx**, όπως ξεκίνησε αρχικά το 1983 από την Unilever,  είναι γαλλική επωνυμία προϊόντων ανδρικής περιποίησης που ανήκει στην εταιρεία Unilever με έδρα το Λονδίνο και απευθύνεται στους άνδρες. 

## Παραπομπές


Κατηγορία:Επιχειρήσεις της Γαλλίας
Neoset

Η **Neoset** υπήρξε ελληνική αλυσίδα καταστημάτων και βιομηχανία παραγωγής επίπλων με έδρα την Αθήνα. Η εταιρεία ιδρύθηκε το 1980 και εξελίχθηκε σε μία από τις μεγαλύτερες στο χώρο του επίπλου στην Ελλάδα, με εκτεταμένο δίκτυο καταστημάτων και παρουσία σε πολλές πόλεις της χώρας.

## Ιστορία
Η Neoset γνώρισε σημαντική ανάπτυξη από τα τέλη της δεκαετίας του 1980 και κυρίως τη δεκαετία του 1990, όταν καθιερώθηκε ως ένας από τους πιο γνωστούς ελληνικούς εμπορικούς ομίλους στον τομέα του επίπλου. Διατηρούσε ιδιόκτητες βιομηχανικές μονάδες παραγωγής, ενώ παράλληλα διέθετε τα προϊόντα της μέσω δικτύου καταστημάτων λιανικής αλλά και μέσω franchise.

Η εταιρεία επένδυσε ιδιαίτερα στον τομέα της κουζίνας και του οικιακού εξοπλισμού, αναπτύσσοντας σειρές προϊόντων με στόχο τη μεσαία τάξη. Η Neoset αποτέλεσε για χρόνια βασικό ανταγωνιστή της Sato και αργότερα της IKEA στην ελληνική αγορά.

## Οικονομικά προβλήματα και πτώχευση
Από τα μέσα της δεκαετίας του 2000, η Neoset βρέθηκε αντιμέτωπη με αυξανόμενο ανταγωνισμό και αλλαγές στις καταναλωτικές συνήθειες, ενώ η οικονομική κρίση του 2009 επιδείνωσε περαιτέρω την κατάσταση. Η μείωση της ζήτησης για έπιπλα, η έλλειψη ρευστότητας και ο υψηλός δανεισμός οδήγησαν την εταιρεία σε οικονομικό αδιέξοδο.  

Το 2014 το Πρωτοδικείο Αθηνών κήρυξε την Neoset σε πτώχευση, σηματοδοτώντας το τέλος μιας από τις πιο αναγνωρίσιμες ελληνικές μάρκες επίπλου.

## Παραπομπές


Κατηγορία:Ελληνικές επιχειρήσεις
Κατηγορία:Πρώην επιχειρήσεις της Ελλάδας
Makro

Η **Makro** είναι ολλανδική εταιρεία cash and carry. Η Makro ιδρύθηκε από την SHV Holdings, έναν ολλανδικό όμιλο με έδρα την Ουτρέχτη σε συνεργασία με τη γερμανική εταιρεία Metro AG, στο Άμστερνταμ το 1968.

Επί του παρόντος, η ιδιοκτησία της παγκόσμιας αλυσίδας καταστημάτων μοιράζεται μεταξύ διαφορετικών εταιρειών όπως η Metro AG στην Ευρώπη (εκτός του Ηνωμένου Βασιλείου), η SHV Holdings στη Νότια Αμερική (εκτός του Περού) και η CP All στην Ασία. Σε πολλές χώρες, η πρόσβαση στα καταστήματα περιορίζεται σε επαγγελματίες πελάτες και τα καταστήματα δεν είναι ανοικτά στο ευρύ κοινό.

Το 2014, η Metro πούλησε όλα τα καταστήματα Makro στην Ελλάδα στον Σκλαβενίτη και μετονομάστηκε σε *The Mart* το 2016.

## Παραπομπές


Κατηγορία:Επιχειρήσεις της Ολλανδίας
Θιέθα

Η **Θιέθα** *([[ισπανικά]]: Cieza)* είναι πόλη και δήμος στην Ισπανία και υπάγεται στην αυτόνομη κοινότητα της Μούρθια.  Είναι η πρωτεύουσα της *[[Κομάρκα (Ισπανία)|κομάρκα]]* Βέγκα Άλτα. Ο τρέχων πληθυσμός της ανερχόταν σε 35.361 κατοίκους το έτος 2024. Ο ποταμός Σεγκούρα περνάει μέσα από την πόλη.

Η οικονομία της πόλης βασίζεται στη γεωργία, κυρίως στην καλλιέργεια ροδάκινων και ελιών, αλλά και η βιομηχανία είναι σημαντική, καθώς 4.000 άτομα εργάζονται σε αυτόν τον τομέα. Ο δημόσιος τομέας, οι μεταφορές και ο τουρισμός είναι επίσης πολύ σημαντικοί για την τοπική οικονομία.

## Παραπομπές


## Εξωτερικοί σύνδεσμοι
*
Ποταμός Σεγούρα

Ο **Σεγούρα** είναι ένας ποταμός μεσαίου μεγέθους στη νοτιοανατολική Ισπανία. Πηγάζει από τη Σιέρα ντε Σεγούρα.
Dropmire

Το **Dropmire** είναι πρόγραμμα παρακολούθησης της Υπηρεσίας Εθνικής Ασφάλειας (NSA) των Ηνωμένων Πολιτειών, το οποίο αποσκοπεί στην παρακολούθηση ξένων πρεσβειών και διπλωματικού προσωπικού, συμπεριλαμβανομένου εκείνων των συμμάχων του ΝΑΤΟ. Η ύπαρξή του αποκαλύφθηκε τον Ιούνιο του 2013 από τον πληροφοριοδότη Έντουαρντ Σνόουντεν στην εφημερίδα The Guardian. Σύμφωνα με το σχετικό ρεπορτάζ, τουλάχιστον 38 ξένες πρεσβείες βρίσκονταν υπό παρακολούθηση, μερικές από αυτές ήδη από το 2007.

Νωρίτερα, τον Ιούνιο του 2013, η *Guardian* είχε αναφέρει ότι η NSA κατασκόπευε διπλωμάτες κατά τη Σύνοδο Κορυφής της G-20 στο Λονδίνο το 2009, χωρίς όμως να αποκαλυφθεί τότε κάποιο συγκεκριμένο όνομα προγράμματος.

Επιπλέον κατά την ίδια περίοδο, σύμφωνα με την γερμανική εφημερίδα *Spiegel*, αλλά και την *Guardian*, η NSA διέπραξε κατασκοπεία και κατά κτηριακές εγκαταστάσεις του Ευρωπαϊκού Συμβουλίου εγκαθιστόντας , αλλά και εισβάλλοντας στο δίκτυο υπολογιστών της αποστολής της ΕΕ στην Ουάσινγκτον. Σύμφωνα με τις πληροφορίες, η αμερικανική υπηρεσία ασκούσε επίσης διαδικτυακή επιτήρηση σε Ευρωπαίους πολίτες.

Η διπλωματική κατασκοπεία από τις Ηνωμένες Πολιτείες είχε αποκαλυφθεί ήδη από το 2010, όταν έγινε γνωστό ότι αμερικανικές υπηρεσίες πληροφοριών είχαν κατασκοπεύσει τον Γενικό Γραμματέα των Ηνωμένων Εθνών, Μπαν Κι-μουν – τότε, ωστόσο, δεν ήταν γνωστό ότι αυτό αποτελούσε μέρος ενός συστηματικού προγράμματος παρακολούθησης.

## Σημειώσεις

## Δείτε επίσης

* Κοινότητα Υπηρεσιών Πληροφοριών Ηνωμένων Πολιτειών
* NSA
* CIA
* ΕΥΠ
* Σκάνδαλο υποκλοπών επί κυβέρνησης Κυριάκου Μητσοτάκη

## Παραπομπές

Κατηγορία:Επιτήρηση
Κατηγορία:Ανθρώπινα δικαιώματα
Κατηγορία:Κατασκοπεία
Κατηγορία:Υπηρεσίες ασφαλείας των ΗΠΑ
Λιμένας Τριστόμου

Ως **Λιμένας Τριστόμου**, καθώς και ως **Λιμένας της Βρουκούντας** (από την αρχαία πόλη Βρυκούντα), είναι γνωστός μακρόστενος όρμος κοντά στο βόρειο άκρο της Καρπάθου. Ως προς το σχήμα μοιάζει με φιόρδ με μήκος 1,6 χιλιόμετρο κατά τη διεύθυνση δύση-ανατολή και μέσο πλάτος μικρότερο από 300 μέτρα. Η είσοδος είναι στενή και φράσσεται περαιτέρω από δύο βραχονησίδες: το Μεγάλο Τρίστομο και το Μικρό Τρίστομο, που δημιουργούν τρία στόμια στον όρμο, από όπου και η ονομασία. Στον μυχό βρίσκεται και ο ομώνυμος μικρός οικισμός Τρίστομος ή Τρίστομο Καρπάθου.

Στη νότια ακτή του όρμου βρίσκεται μικρός υγρότοπος, το Έλος Τρίστομου, ιδιαίτερης οικολογικής αξίας ως ο μοναδικός της βόρειας Καρπάθου. Ο όρμος σχηματίζει φυσικό λιμάνι και αποτελεί αλευτικό πεδίο με μεγάλη παραγωγικότητα και ένα από τα πιο σημαντικά τμήματα της θαλάσσιας εκτάσεως της Καρπάθου. Δεξιά της εισόδου του λιμανιού βρίσκεται καμαροσκέπαστο βυζαντινό κτίσμα με κατάλοιπα οικιών. Οι Ιταλοί είχαν φτιάξει μικρό ναύσταθμο στην περιοχή 

## Παραπομπές


Τριστομου Λιμενας
Λιμενας Τριστομου
ΚουΚου

Η **ΚΟΥ-ΚΟΥ Ανώνυμος Εμπορική Εταιρεία Παιδικών Ειδών – Παιχνιδιών** γνωστή ως υπήρξε ελληνική αλυσίδα λιανεμπορίου παιχνιδιών και βρεφικών ειδών, η οποία λειτούργησε από το 1984, έγινε ΑΕ το 1992, έως το 2013, πτωχεύοντας οριστικά το 2014. Ξεκίνησε από τη Θεσσαλονίκη και εξελίχθηκε σε έναν από τους μεγαλύτερους παίκτες του κλάδου στην Ελλάδα και στα Βαλκάνια.

## Ιστορική πορεία
Ιδρύθηκε το 1984 με σκοπό την εξυπηρέτηση των αναγκών παιδικής αγοράς μέσω εξειδικευμένων καταστημάτων. Στη διάρκεια της δεκαετίας του 1990 και έως τη δεκαετία του 2000, επεκτάθηκε δυναμικά, κατακτώντας τη δεύτερη θέση στην εγχώρια αγορά παιχνιδιών και επεκτείνοντας την παρουσία της σε διεθνές επίπεδο στον ευρύτερο βαλκανικό χώρο.

Η κρίση του 2010 επιβάρυνε σοβαρά τα οικονομικά της, με συρρίκνωση πωλήσεων και ρευστότητας. Πτώχευσε οριστικά το 2014, αν και είχαν γίνει προσπάθειες σωτηρίας

## Παραπομπές


Κατηγορία:Ελληνικές επιχειρήσεις
Κατηγορία:Πρώην επιχειρήσεις της Ελλάδας
Αρναούτης

Το ελληνικό όνομα **Αρναούτης**, που προέρχεται από την τουρκική λέξη *Arnavut* = Αλβανός ή αλβανόφωνος, εκτός από τη γενική του σημασία, για την οποία δείτε το λήμμα **[[Αρναούτες]]**, μπορεί να αναφέρεται σε κάποιο από τα παρακάτω:

## Πρόσωπα (ως επώνυμο)
* Δημήτριος Αρναούτης (Δεσφινιώτης), αγωνιστής στην Επανάσταση του 1821 από την Παρνασσίδα
* Δημήτριος Αρναούτης (ναυμάχος), αγωνιστής στην Επανάσταση του 1821 από τη Θήρα
* Ευστάθιος Αρναούτης, αγωνιστής στην Επανάσταση του 1821
* Μιχαήλ Αρναούτης (1927-1998), στρατιωτικός και ιδιαίτερος γραμματέας του Βασιλιά Κωνσταντίνου Β΄
* Μιχάλης Αρναούτης (γενν. 1979), επαγγελματίας πυγμάχος με διεθνείς διακρίσεις

## Διάφορα
* Αρναούτης ή αρναούτι, ποικιλία θεσσαλικού σιταριού
* Αρναούτης, κοινή ονομασία του ακρωτηρίου Ακάμας, του δυτικότερου σημείου της Κύπρου

## Δειτε επίσης
* Αρναούτη Χανίων
Άρνιμ

Το γερμανικό όνομα **Άρνιμ** (*Arnim*), απαντώμενο συνηθέστερα ως **φον Άρνιμ** από την **[[Οικογένεια Άρνιμ]]**, μπορεί να αναφέρεται σε κάποιο από τα παρακάτω:

## Πρόσωπα
* Άντολφ Χάινριχ φον Άρνιμ-Μπόιτσενμπουργκ (1803-1868), Πρώσος πολιτικός
* Γκιζέλα φον Άρνιμ (1827-1889), συγγραφέας
* Ελίζαμπεθ φον Άρνιμ (1866-1941), Αγγλίδα μυθιστοριογράφος
* Λούντβιχ Άχιμ φον Άρνιμ (1781-1831), ρομαντικός ποιητής και μυθιστοριογράφος
* Μπετίνα φον Άρνιμ (1785-1859), συγγραφέας και συνθέτρια (πλήρες ονοματεπώνυμο μετά τη βάπτιση: Ελισάβετ Αικατερίνη Λουδοβίκα Μαγδαληνή Μπρεντάνο)
* Φέρντιναντ φον Άρνιμ (1814-1866), αρχιτέκτονας και ζωγράφος
* Χάινριχ Αλεξάντερ φον Άρνιμ (1798-1861), Πρώσος πολιτικός
* Χανς φον Άρνιμ (1859-1931), κλασικός φιλόλογος, μελετητής του Πλάτωνος και του Αριστοτέλους
* Χανς-Γιούργκεν φον Άρνιμ (1889-1962), στρατηγός του Β΄ Παγκόσμιου Πολέμου
* Χανς Γκέοργκ φον Άρνιμ-Μπόιτσενμπουργκ (1583–1641), στρατάρχης, διπλωμάτης και πολιτικός
* Χάρυ φον Άρνιμ (1824-1881), διπλωμάτης

## Διάφορα
* Αρνίμ Ζόλα, φανταστικός χαρακτήρας κόμικς
* 8055 Άρνιμ, αστεροειδής της Κύριας Ζώνης

## Δείτε επίσης
* Φρήντριχ Ζιξτ φον Άρνιμ (1851-1936), στρατηγός του Α΄ Παγκόσμιου Πολέμου
* Χανς-Χάινριχ Ζιξτ φον Άρνιμ (1890-1952), στρατηγός του Β΄ Παγκόσμιου Πολέμου
Φρανσουά ντ' Αρμπώ ντε Πορσέρ

Ο **Φρανσουά ντ' Αρμπώ ντε Πορσέρ** (, 20 Δεκεμβρίου 1590  &ndash; 5 Μαΐου 1640) ήταν Γάλλος ποιητής.

## Βιογραφικά στοχεία
Ο Φρανσουά ντ' Αρμπώ ντε Πορσέρ γεννήθηκε στη μικρή πόλη Μπρινιόλ του σημερινού Νομού Βαρ, στη νοτιοανατολική Γαλλία. Εγκαταστάθηκε στο Παρίσι προκειμένου να γίνει ποιητής, μαθητεύοντας στον Φρανσουά ντε Μαλέρμπ, ο οποίος τού άφησε με τη διαθήκη του τη μισή βιβλιοθήκη του, αφήνοντας την άλλη μισή στον Racan.

Στη διάρκεια της σχετικώς σύντομης ζωής του, ο Φρανσουά ντ' Αρμπώ ντε Πορσέρ έγραψε πολλά λυρικά ποιήματα, ιδίως σονέτα όπως το έντονου ύφους «Sur l'Esprit malin», και αρκετά έχουν συμπεριληφθεί σε νεότερες ανθολογίες. Ξεχωρίζει επίσης η ποιητική του παράφραση των Ψαλμών του Δαυίδ.

Το 1634 ο ντ' Αρμπώ ντε Πορσέρ έγινε ένα από τα πρώτα είκοσι μέλη της Γαλλική Ακαδημία ευθύς με την ίδρυσή της. Από τότε συχνά τον συνέχεαν (και τον συγχέουν) με τον επίσης ακαδημαϊκό Ονορά ντε Πορσέρ Λωζιέ (*Honorat de Porchères Laugier*), παρά το γεγονός ότι ο ιδρυτής της Ακαδημίας Καρδινάλιος Ρισελιέ του εξασφάλισε μια ισόβια σύνταξη, ο ντ' Αρμπώ ντε Πορσέρ έζησε φτωχικά όλη τη ζωή του. Απεβίωσε στη Βουργουνδία σε ηλικία 49 ετών.

## Εκδόσεις έργων του
* *Le Rosaire de la Ste Vierge* (1627)
* *Paraphrase des Psaumes graduels. Par Franc̜ois d'Arbaut, escuyer, sieur de Porcheres* (1633)
* *Au Roy Ode* (1633)
* *Ode à monseigneur le cardinal duc de Richelieu* (1636)
* *Les Pseaumes de la pénitence de David, mis en vers français par Fr. Porchères d'Arbaud* (1651)

### Ανθολογίες
* *Premier recueil de diverses poésies tant du feu sieur de Sponde que des sieurs Du Perron, de Bertaud, de Porchères et autres, non encor imprimées, recueillies par Raphaël Du Petit Val* (1603) το κείμενο online
* *Le Parnasse des plus excellens poëtes de ce temps* εκδοθέν υπό Mathieu Guillemot (1618)
* *Rimes de d'Arbaud-Porchères, éditées pour la première fois avec ses notes scientifiques et un fac-simile de son écriture*, επιμ. Philippe d'Arbaud-Jouques (1855) το κείμενο online
* *Six sonnets du dix-septième siècle, ou Tableau des humeurs françoises environ l'an de grâce 1650, agrémenté de figures et d'ornemens inventés et gravés sur bois par le sieur Maximilien Vox* (1923)

## Παραπομπές


## Πηγές
* Το λήμμα «Αρμπώ ντε Πορσέρ» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 681

Κατηγορία:Γάλλοι συγγραφείς του 17ου αιώνα
Κατηγορία:Γάλλοι ποιητές
Σύμμορφη κυκλική κοσμολογία

Η **σύμμορφη κυκλική κοσμολογία (CCC)** είναι ένα κοσμολογικό μοντέλο στο πλαίσιο της γενικής σχετικότητας, που προτάθηκε από τον θεωρητικό φυσικό Ρότζερ Πένροουζ. Στην CCC, το σύμπαν επαναλαμβάνεται μέσω άπειρων κύκλων, με το μελλοντικό χρονικό άπειρο (δηλαδή το έσχατο τέλος οποιασδήποτε πιθανής χρονικής κλίμακας που αξιολογείται για οποιοδήποτε σημείο στο χώρο) κάθε προηγούμενης επανάληψης να ταυτίζεται με την μοναδικότητα της Μεγάλης Έκρηξης της επόμενης. Ο Πένροουζ διέδωσε αυτή τη θεωρία στο βιβλίο του "Κύκλοι του Χρόνου: Μια Έκτακτη Νέα Άποψη του Σύμπαντος" του 2010.

## Παραπομπές

## Εξωτερικοί σύνδεσμοι
* "The Cyclic Universe - A conversation with Roger Penrose" , *Ideas Roadshow*, 2013

Κατηγορία:Φυσική κοσμολογία
Τζακ Άρνολντ

Ο **Τζακ Άρνολντ** (), γεννημένος ως **Τζων Άρνολντ Γουάκς** (*John Arnold Waks*, 14 Οκτωβρίου 1916 – 17 Μαρτίου 1992) ήταν Αμερικανός σκηνοθέτης του κινηματογράφου και της τηλεοράσεως, κατά πολλούς ένας από τους καλύτερους της δεκαετίας του 1950 όσον αφορά τις ταινίες επιστημονικής φαντασίας. Οι πιο αξιοσημείωτες ταινίες του είναι οι *[[Επιδρομή από το άπειρον]]* (1953), *[[Ο τρόμος της μαύρης λίμνης]]* (1954), *[[Tarantula]]* (1955) και *[[Ο άνθρωπος που ζάρωνε]]* (1957).

Ο Άρνολντ γεννήθηκε στο Νιου Χέιβεν (Κονέκτικατ) και ήταν γιος Ρωσοεβραίων μεταναστών. Στην παιδική του ηλικία διάβαζε πολλή επιστημονική φαντασία, γεγονός που έθεσε το θεμέλιο για τις σχετικές ταινίες του της δεκαετίας του 1950.

Στην εφηβεία του έλπιζε να γίνει επαγγελματίας ηθοποιός και έτσι εγγράφηκε στην Αμερικανική Ακαδημία Δραματικών Τεχνών της Νέας Υόρκης, όπου μεταξύ των συμφοιτητών του ήταν οι Χιουμ Κρόνιν, Μπέτι Φιλντ και Γκάρσον Κάνιν. Απεφοίτησε και εργάσθηκε αρχικώς ως χορευτής σε βοντβίλ, αλλά από το 1935 άρχισε να έχει ρόλους σε θεατρικά έργα στο Μπρόντγουεϊ.

Στον Β΄ Παγκόσμιο Πόλεμο εγγράφηκε στη σχολή πιλότων της Πολεμικής Αεροπορίας, αλλά η έλλειψη αρκετών αεροπλάνων συνέτεινε στο να τοποθετηθεί κατόπιν στο Σώμα Σημάτων, όπου έλαβε ένα εντατικό μάθημα κινηματογραφήσεως και έγινε εικονολήπτης, μαθαίνοντας επιπλέον τις τεχνικές της δημιουργίας ταινιών ως βοηθός του Ρόμπερτ Τζ. Φλάχερτυ σε διάφορες ταινίες του Στρατού. Μετά από οκτώ μήνες με τον Φλάχερτυ πέταξε τελικώς και ως πιλότος.

## Παραπομπές


## Πηγές
* Τάσος Ν. Πετρής: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 691

Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί τηλεοπτικοί παραγωγοί
Κατηγορία:Αμερικανοί σκηνοθέτες
Μαραθιάς Λακωνίας

Ο **Μαραθιάς** είναι παραθαλάσσιος οικισμός της Πελοποννήσου στην Λακωνία. 

## Γενικά στοιχεία
Ο Μαραθιάς βρίσκεται στα ανατολικά παράλια του Λακωνικού κόλπου σε υψόμετρο 2 μέτρα. Απέχει περίπου 88 χιλιόμετρα ΝΑ. από την Σπάρτη, 39 χιλιόμετρα Ν. από τους Μολάους (έδρα του δήμου) και 3 χιλιόμετρα Ν.-ΝΑ. από την Ελίκα. Πρόκειται για παραθεριστικό οικισμό της περιοχής που έχει αναπτυχθεί σημαντικά τα τελευταία χρόνια, γνωστό για την αμμουδερή του παραλία και τις τουριστικές του επιχειρήσεις που  αποτελεί κυρίως καλοκαιρινό προορισμό. 

Αναφέρονται επίσημα ως ξεχωριστός οικισμός για πρώτη φορά το 1981 να απογράφονται στην κοινότητα Ελίκας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ελίκα, τον Άγιο Μάμα και τις Λίμνες αποτελούν την Κοινότητα Ελίκας, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 93 κάτοικοι ενώ με αυτήν του 2011 είχε 108 κατοίκους.

## Εξωτερικοί σύνδεσμοι

* Μαραθιάς Λακωνίας: Ο παραθαλάσσιος οικισμός με τη χρυσαφένια αμμουδιά και το πορφυρό ηλιοβασίλεμα στον ιστότοπο https://www.notospress.gr/.

## Παραπομπές


Μαραθιάς
Μαραθιάς
Προτρεπτικός (Ιάμβλιχος)

Ο ***Προτρεπτικός*** (επί Φιλοσοφίαν) είναι ένα κείμμενο φιλοσοφίας του Ιάμβλιχου. Συμπεριλαμβάνει βασικά μια περίληψη και διάφορα κομμάτια απο κείμμενα του Πλάτων, του Αριστοτέλη, κάποιου ανόνυμου και απο τον Πυθαγόρα. Γράφτηκε στο τέλος του 3ο αίονα η στις άρχες του 4ο αιόνα μ.Χ..

## Γενική παρουσίαση

### Περιεχόμενο
Ο *Προτρεπτικός* *(επί Φιλοσοφίαν)* πήρε το όνομά του από μια ελληνική λέξη που σημαίνει πειστικός λόγος ή προτροπή. Η προτροπή ήταν, στην αρχαιότητα, ένα λογοτεχνικό ύφος που επέτρεπε σε έναν συγγραφέα να καλέσει τον αναγνώστη του να ενεργήσει προς μια συγκεκριμένη κατεύθυνση. Ο Ιάμβλιχος εδώ προτρέπει τους αναγνώστες του να μελετήσουν τη φιλοσοφία και να συλλογιστούν την αλήθεια  .

### Ιστορικό δημοσίευσης
Η μορφή του *Προτρεπτικού* *(επί Φιλοσοφίαν)* του Ιαμβλίχου είναι εμπνευσμένη από το ομώνυμο έργο του Αριστοτέλη. Αυτή η μορφή προσέλκυσε την προσοχή λόγω της ασκητικής και θρησκευτικής της πτυχής, η οποία την έφερε πιο κοντά σε αυτά που έγραψε ο δάσκαλος του Πλάτωνας  . Φαίνεται ότι το βιβλίο γράφτηκε μετά την έκδοση του *[[Vivre selon Pythagore|"Ζώντας κατά τον Πυθαγόρα"]]*  . Ο ακαδημαϊκός κόσμος υποστηρίζει τώρα ότι περίπου το ένα τρίτο του έργου είναι λογοκλοπία από τον Πλάτωνα  . Μερικά από τα άλλα αποσπάσματα είναι λογοκλοπία από τον Αριστοτέλη, σε τέτοιο βαθμό που το *Προτρεπτικό* του τελευταίου, το οποίο είχε χαθεί με την πάροδο του χρόνου, ανακατασκευάστηκε εν μέρει το 1869 από τον Βρετανό ελληνιστή Ingram Bywater από αποσπάσματα του Ιαμβλίχου  . Συμπεριλαμβάνουν και μια αναφορά και μια ανάλυση από μερικά έπη του Πυθαγόρα.

## Περίληψη
Ο Ιάμβλιχος υποστηρίζει ότι  « Ο στόχος δεν είναι μόνο να διακρίνουμε το Καλό, αλλά να το κατανοήσουμε μέσω της δραστηριότητας. » . Η θεωρητική φιλοσοφία πρέπει επομένως να στεφθεί από μια   .

## Βλέπε επίσης

* Προτρεπτικός (Αριστοτέλης)

## Σημειώσεις και αναφορές
Two-Face

Ο **Two-Face** είναι υπερκακός που εμφανίζεται σε Αμερικανικά κόμικς που εκδίδονται από τη DC Comics. Ο χαρακτήρας δημιουργήθηκε από τον Μπομπ Κέιν και εμφανίστηκε για πρώτη φορά στο *[[Detective Comics]]* #66 (Αύγουστος 1942). Από τότε έχει γίνει ένας από τους πιο μακροχρόνιους και επαναλαμβανόμενους εχθρούς του υπερήρωα Batman.

Στις εμφανίσεις του στα κόμικς, ο Two-Face είναι το alter ego του **Χάρβεϊ Ντεντ**, του πρώην εισαγγελέα της Γκόθαμ Σίτι ο οποίος γίνεται εγκληματίας με εμμονή με τη δυαδικότητα και τον αριθμό δύο. Το μισό του πρόσωπο τραυματίζεται χυδαία όταν ο αρχηγός της μαφίας, Σαλ Μαρόνι, του πετάει οξύ. Η παραμόρφωσή που προκύπτει τον τρελαίνει και τον οδηγεί στο να παίρνει αποφάσεις με βάση τον δείκτη ενός νομίσματος. Η Σύγχρονη Εποχή των Κόμικς απεικονίζει τον χαρακτήρα ως άτομο με διασχιστική διαταραχή ταυτότητας, με τον Two-Face να είναι μια εναλλακτική προσωπικότητα που αναπτύχθηκε ως αποτέλεσμα κακοποίησης κατά την παιδική του ηλικία. Η σύγχρονη εκδοχή έχει επίσης καθιερωθεί ως πρώην σύμμαχος του Batman και του Επιτρόπου Τζέιμς Γκόρντον, και στενός φίλος της μυστικής ταυτότητας του Batman, Μπρους Γουέιν.

Ο χαρακτήρας έχει εμφανιστεί σε διάφορες προσαρμογές των κόμικς της DC, υποδυόμενος στον κινηματογράφο από τους Μπίλι Ντι Γουίλιαμς στο *[[Μπάτμαν (ταινία, 1989)|Μπάτμαν]]* (1989), Τόμι Λι Τζόουνς στο *[[Μπάτμαν για Πάντα]]* (1995), Άαρον Έκχαρτ στο *[[Ο Σκοτεινός Ιππότης]]* (2008) και Χάρι Λότεϊ στο ** (2024) και στην τηλεόραση από τους Νίκολας Ντ΄Αγκόστο στη σειρά του Fox *[[Gotham (τηλεοπτική σειρά)|Gotham]]* και Μίσα Κόλλινς στη σειρά του The CW *[[Gotham Knights (τηλεοπτική σειρά)|Gotham Knights]]*. Οι Ρίτσαρντ Μολ, Τρόι Μπέικερ και πολλοί άλλοι έχουν δώσει τη φωνή τους στον Two-Face σε κινούμενα σχέδια και βιντεοπαιχνίδια.

## Παραπομπές

Κατηγορία:Υπερκακοί της DC Comics
Κατηγορία:Χαρακτήρες του Batman
Κατηγορία:Χαρακτήρες που δημιουργήθηκαν από τον Μπομπ Κέιν
Γκραντ Γκάστιν

Ο **Τόμας Γκραντ Γκάστιν** (14 Ιανουαρίου 1990) είναι Αμερικανός ηθοποιός. Είναι γνωστός για τους ρόλους του ως Μπάρι Άλεν / The Flash στη σειρά του The CW *[[The Flash (τηλεοπτική σειρά, 2014)|The Flash]]* (2014–2023), η οποία είναι μέρος του Arrowverse, και ως Σεμπάστιαν Σμάιθ στη σειρά του Fox *[[Glee]]*. Εκπαιδευμένος στο μουσικό θέατρο, ο πρώτος σημαντικός του ρόλος ήταν η εθνική περιοδεία του *[[West Side Story]]* το 2010. Αργότερα επέστρεψε στο θέατρο στην πρωτότυπη παραγωγή του Μπρόντγουεϊ *Water for Elephants*.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Διοργανώσεις Ε.Π.Σ. Ευρυτανίας 2024–25

Για την **περίοδο 2024–25**, η Ένωση Ποδοσφαιρικών Σωματείων Ευρυτανίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ευρυτανίας.

## Πρωτάθλημα

Η δομή του πρωταθλήματος της Ε.Π.Σ. Ευρυτανίας είναι η εξής:

* Α΄ Κατηγορία

### Α΄ Κατηγορία

Σημειώσεις:


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ευρυτανίας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2024-2025
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Ε.Π.Σ. Ευρυτανίας
Ελίκα Λακωνίας

Η **Ελίκα** είναι οικισμός της Πελοποννήσου στην Λακωνία.

## Γενικά στοιχεία
Η Ελίκα βρίσκεται προς τα δυτικά παράλια της Λακωνικής Χερσονήσου (Μαλέα) και νοτιοανατολικά του Όρμου Ξυλής σε υψόμετρο 220 μέτρα.  Απέχει περίπου 86 χιλιόμετρα ΝΑ. από την Σπάρτη και 35 χιλιόμετρα Ν.-ΝΑ. από τους Μολάους (έδρα του δήμου). 

Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Διλημενίας ενώ το 1912 να ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Μαραθιά, τον Άγιο Μάμα και τις Λίμνες αποτελούν την Κοινότητα Ελίκας, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 385 κάτοικοι ενώ με αυτήν του 2011 είχε 446 κατοίκους.

## Παραπομπές


Ελίκα
Ελίκα
Σάτυρος ο Περιπατητικός

Ο **Σάτυρος ο Περιπατητικός** ήταν διακεκριμένος περιπατητικός φιλόσοφος και ιστορικός, του οποίου οι βιογραφίες διάσημων προσώπων αναφέρονται συχνά από τον Διογένη τον Λαέρτιο και τον Αθήναιο τον Ναυκρατίτη. 

Καταγόταν από την Κάλλατις, σύμφωνα με έναν πάπυρο του Ερκολάνο. Έζησε νωρίτερα από τη βασιλεία του Πτολεμαίου ΣΤ΄ Φιλομήτωρ (181–146 π.Χ.), πιθανώς κατά τον 3ο αιώνα π.Χ. Ο Αθήναιος τον αναφέρει συχνά ως Περιπατητικό, αλλά η σύνδεσή του με την Περιπατητική σχολή είναι κατά τα άλλα άγνωστη. Οι βιογραφίες του αφορούν πολλές επιφανείς προσωπικότητες, όπως βασιλείς (Διονύσιος ο Νεότερος, Φίλιππος Β΄), πολιτικούς (Αλκιβιάδης), ρήτορες (Δημοσθένης), ποιητές (Αισχύλος, Σοφοκλής, Ευριπίδης) και φιλοσόφους (Βίας ο Πριηνεύς, Χίλων ο Λακεδαιμόνιος, Πυθαγόρας, Εμπεδοκλής ο Ακραγαντινός, Ζήνων ο Ελεάτης, Αναξαγόρας, Σωκράτης, Διογένης ο Κυνικός, Ανάξαρχος ο Αβδηρίτης, Στίλπων).

Έγραψε επίσης για τον πληθυσμό της Αλεξάνδρειας και ένα έργο με τίτλο «Περί χαρακτήρων». Αποσπάσματα από τη βιογραφία του για τον Αθηναίο δραματουργό Ευριπίδη βρέθηκαν σε ένα πάπυρο που ανακαλύφθηκε στην Οξύρρυγχο της Αιγύπτου στις αρχές του εικοστού αιώνα.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Κατηγορία:Αρχαίοι Θράκες
Άμπιλεν (Τέξας)

Το **Άμπιλεν** () είναι πόλη και η έδρα της κομητείας Τέιλορ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 125,182 κατοίκους.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
NGC 4002

Ο **[[Νέος Γενικός Κατάλογος|NGC]] 4002** είναι φακοειδής γαλαξίας ο οποίος απέχει 310 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Ουίλιαμ Χέρσελ (William Herschel) στις 10 Απριλίου 1785 και σχηματίζει ζεύγος με τον NGC 4003 το οποίο αναφέρεται ως «[T2015] nest 102886». Ανήκει στο Σμήνος γαλαξιών της Κόμης.

Σύμφωνα με τη βάση SIMBAD ενδεχομένως υπάρχει κβάζαρ στον NGC 4002. Επίσης υπάρχει υπερμαζική μελανή οπή της οποίας η μάζα εκτιμάται πως αντιστοιχεί σε 9 × 108 ηλιακές μάζες.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
4002
37635
+04-28-104
Κατηγορία:Σμήνος της Κόμης
Παραδείσι Λακωνίας

Το **Παραδείσι** είναι οικισμός της Πελοποννήσου στην Λακωνία. 

## Γεωγραφικά - ιστορικά στοιχεία
Το Παραδείσι βρίσκεται στην Λακωνική Χερσόνησο (Μαλέα) σε υψόμετρο περίπου 254 μέτρα σε περιοχή με πυκνή βλάστηση και είναι κτισμένο κατά μήκος ρεματιάς και της ροής του νερού που ξεκινά από το σημείο της εκκλησίας της Κοίμησης της Θεοτόκου ενώ τα παλιότερα χρόνια υπήρχαν πολλοί νερόμυλοι που διαδοχικά αξιοποιούσαν την ροή του νερού. Το χωριό απέχει περίπου 5 χιλιόμετρα ανατολικά από τη Νεάπολη ενώ απέχει περίπου 56 χιλιόμετρα νοτιοανατολικά  από τους Μολάους (έδρα του δήμου). 

Η εκκλησία Κοίμηση της Θεοτόκου είναι καθολικό παλιού μοναστηριού το οποίο ιδρύθηκε το 1300 από την Ειρήνη Παλαιολόγου και λειτούργησε μέχρι το 1821. Το χωριό αποτελούσε θρησκευτικό κέντρο την περίοδο  του Βυζαντίου, γι' αυτό και υπάρχουν αρκετοί βυζαντινοί ναοί στην γύρω περιοχή.

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1920 να προσαρτάται στο στην κοινότητα Νεαπόλεως. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Νεάπολη αποτελούν την Κοινότητα Νεαπόλεως, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 72 κάτοικοι ενώ με αυτήν του 2011 είχε 40 κατοίκους.

## Παραπομπές


Παραδείσι
Παραδείσι
NGC 4014

Ο **NGC 4014** (διπλοεγγράφεται στον Νέο Γενικό Κατάλογο ως **NGC 4028**) είναι φακοειδής γαλαξίας τύπου S0-a στον αστερισμό Κόμη Βερενίκης. Απέχει 197 εκατομμύρια έτη φωτός από τη Γη και βρίσκεται κοντά στον ουράνιο ισημερινό, γεγονός που σημαίνει πως είναι τουλάχιστον εν μέρει ορατός και από τα δύο ημισφαίρια της Γης σε συγκεκριμένες περιόδους του έτους.

Τον ανακάλυψε ο αστρονόμος Ουίλιαμ Χέρσελ (William Herschel) στις 30 Δεκεμβρίου 1783. Ο λόγος που διπλοεγγράφεται είναι πως τον ανακάλυψε εκ νέου, ανεξάρτητα από τον προαναφερθέντα, ο Τζων Χέρσελ (John Herschel) στις 26 Απριλίου 1832.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κόμη Βερενίκης
4014
37695
06961
+03-31-005
Μιχάλης Αβραμίδης (ζωγράφος)

Ο **Μιχάλης Αβραμίδης** είναι Έλληνας ζωγράφος με διεθνή πορεία και πολυδιάστατο έργο, γνωστός για την υπερρεαλιστική γραφή και τη φιλοσοφική διάσταση της ζωγραφικής του. Το έργο του χαρακτηρίζεται από έντονη συναισθηματική φόρτιση, συμβολισμό και κοινωνικό προβληματισμό.

## Εκπαίδευση και καλλιτεχνική πορεία
Σπούδασε ζωγραφική στην Ελλάδα έχοντας ως δασκάλους τους Κυριάκο Κυριακόπουλο, Βρασίδα Βλαχόπουλο και Νίκο Νικολάου. Συνέχισε τις σπουδές του στο Μπουένος Άιρες και στη Σάντα Μπάρμπαρα της Καλιφόρνιας αποκτώντας διεθνείς επιρροές και εμπλουτίζοντας το προσωπικό του ύφος.

## Θεματικές και επιρροές
Η εικαστική του γλώσσα αντλεί έμπνευση από την ελληνική και παγκόσμια πολιτισμική κληρονομιά, ενώ συχνά ενσωματώνει στοιχεία υπερρεαλισμού και ποιητικής μεταφοράς. Ιδιαίτερη θέση στο έργο του κατέχει η απεικόνιση της ερήμου, εμπνευσμένη από τις συχνές επισκέψεις και παραμονές του στην έρημο της Νεβάδας. Η μοναξιά, η σιωπή και η μεταφυσική ατμόσφαιρα του τοπίου αποτυπώνονται με ένταση και ευαισθησία στους πίνακές του. Σημαντική πηγή έμπνευσης υπήρξε επίσης η Μαρκέλλα Αργυροπούλου, η οποία του πόζαρε σε αρκετά έργα. Η παρουσία της ενίσχυσε τη συναισθηματική και συμβολική διάσταση της γυναικείας μορφής στη ζωγραφική του.

## Καλλιτεχνική δραστηριότητα
Από τη δεκαετία του '70 έως και τα τέλη της δεκαετίας του '90, πραγματοποίησε πολυάριθμες ατομικές εκθέσεις σε Ελλάδα, Ηνωμένες Πολιτείες, Αργεντινή, Κύπρο, Γαλλία και Δανία. Μεταξύ αυτών ξεχωρίζουν:

* «Ηλέκτρα», Αθήνα (1970)
* Bull Head Gallery, Σηάτλ (1972)
* Art Center, Αθήνα και Μπουένος Άιρες (1987)
* Salon ’85, Grand Palais, Παρίσι (1985)
* «30 χρόνια ζωγραφική», Πνευματικό Κέντρο Δήμου Αθηναίων (1999)

Έχει συμμετάσχει σε ομαδικές εκθέσεις όπως οι Πανελλήνιες Θαλασσογραφίας, «Για την Κύπρο» και δημοτικές εκθέσεις σε ΗΠΑ και Ευρώπη.

### Ομαδικές εκθέσεις

* Salon ’85, Grand Palais, Παρίσι
* «Για την Κύπρο», Λευκωσία
* Πειραιώτες Καλλιτέχνες, Πανελλήνιες Θαλασσογραφίας
* Δημοτικές Εκθέσεις σε ΗΠΑ, Γαλλία, Ελλάδα

### Ατομικές εκθέσεις

* 1970  «Ηλέκτρα», Αθήνα
* 1972  «Bull Head», Σηάτλ
* 1980–1994  Κρεωνίδης, Αντήνωρ, Εποχές, Ζυγός, Θόλος (Αθήνα)
* 1987  Praxis, Μπουένος Άιρες
* 1992  Αποκάλυψη, Λευκωσία – Peter’s Gallery, Λεμεσός
* 1993  Δεσμός, Ηράκλειο – Κέντρο Τέχνης Ερμής, Θεσσαλονίκη

### Συλλογές
Έργα του βρίσκονται στο Μουσείο Βορρέ, στις  Δημοτικές Πινακοθήκες Πειραιά, Θεσσαλονίκης, Ηρακλείου, Λασιθίου, Μήθυμνας, Μυτιλήνης, στο Ναυτικό Μουσείο Σαν Φρανσίσκο, στην Τράπεζα Chinabank στις Κάτω Χώρες και στην Αρχιεπισκοπή Νοτίου Αμερικής.

## Κριτική και αναγνώριση
Το έργο του έχει μελετηθεί από σημαντικούς κριτικούς και αισθητικούς όπως οι Κ. Ξυνόπουλος, Ντόρα Ηλιοπούλου-Ρογκάν, Γιώργος Μουρέλος, Αλέξανδρος Ξύδης, ο οποίος σημειώνει:

## Θεσμική δραστηριότητα
Το 1994, ο Μιχάλης Αβραμίδης συμμετείχε στο Διοικητικό Συμβούλιο του Επιμελητηρίου Εικαστικών Τεχνών Ελλάδος (Ε.Ε.Τ.Ε.) ως Έφορος Τμήματος Ζωγραφικής. Η συμβολή του εντάχθηκε σε ένα ευρύτερο πλαίσιο δράσεων για την ενίσχυση της καλλιτεχνικής παιδείας, την προώθηση της τέχνης και τη διαμόρφωση Εθνικής Πολιτιστικής Πολιτικής.

## Παραπομπές


Κατηγορία:Έλληνες ζωγράφοι του 21ου αιώνα
Ελληνικό Λακωνίας

Τα **Κουλέντια** (ή *Ελληνικό)*' είναι οικισμός της Πελοποννήσου στην Λακωνία και τον Δήμο Μονεμβασιάς.

## Γενικά στοιχεία
Το Ελληνικό βρίσκεται στην Λακωνική Χερσόνησο (Μαλέα) σε υψόμετρο 505 μέτρα και σε απόσταση περίπου 19 χιλιόμετρα ΒΔ. από τη Νεάπολη, 42 χιλιόμετρα Ν.-ΝΑ. από τους Μολάους (έδρα του δήμου) και 7 χιλιόμετρα Α.-ΒΑ. από την Παντάνασσα. Το όνομά του οφείλεται στο σπάνιο λουλούδι «*Linum* *Hellenicum*» που φύεται στην, με πλούσια βλάστηση και πολλά τρεχούμενα νερά, γύρω περιοχή. Το χωριό καταγράφεται, την περίοδο του Βυζαντίου, με την ονομασία *Κουλενδία* σε χρυσόβουλο του Ανδρόνικου Β’ Παλαιολόγου, (1301 μ.Χ.), που περιέχει προνόμια που έδωσε ο αυτοκράτορας στη Μονεμβασιά και το οποίο, σήμερα, φυλάσσεται στο Βυζαντινό Χριστιανικό Μουσείο Αθηνών.

Αναφέρεται επίσημα, μετά την Τουρκοκρατία, με την παλιά της ονομασία *Κουλέντια* το 1835 να προσαρτάται στο στον τότε δήμο Επιδαύρου Λιμηράς και το 1912 να ορίζεται έδρα της ομώνυμης νεοϊδροθήσας κοινότητας Κουλεντίων. Το 1955 μετονομάστηκε σε Ελληνικόν. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Παναγίτσα και τα Τέρια αποτελούν την Κοινότητα Κουλεντίων, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 87 κάτοικοι ενώ με αυτήν του 2011 είχε 117 κατοίκους.

## Παραπομπές


Ελληνικό
Ελληνικό
Μεγάλη Σπηλιά Λακωνίας

Η **Μεγάλη Σπηλιά** είναι οικισμός της Πελοποννήσου στην Λακωνία και τον Δήμο Μονεμβασιάς.

## Γενικά στοιχεία
Η Μεγάλη Σπηλιά βρίσκεται στην Λακωνική Χερσόνησο (Μαλέα) και είναι σε υψόμετρο περίπου 55 μέτρα είναι κτισμένος σε ύψωμα με θέα νότια προς το Στενό της Ελαφονήσου. Απέχει περίπου 19 χιλιόμετρα ΒΔ. από τη Νεάπολη ενώ απέχει περίπου 43 χιλιόμετρα Ν.-ΝΑ. από τους Μολάους (έδρα του δήμου). 

Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην τότε κοινότητα Κάμπου Βοιών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Γεώργιο και τα Βιγκλάφια αποτελούν την Κοινότητα Αγίου Γεωργίου, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 83 κάτοικοι ενώ με αυτήν του 2011 είχε 77 κατοίκους.

## Παραπομπές


Μεγάλη Σπηλιά
Μεγάλη Σπηλιά
Αλμπέρτο Αρνόνε

Ο **Αλμπέρτο Αρνόνε** () ήταν Ιταλός ζωγράφος του ύστερου μπαρόκ, που γεννήθηκε στη Νάπολη εντός του 17ου αιώνα και πέθανε το 1721.

Αρχικώς μαθήτευσε στον Λούκα Τζορντάνο στη Νάπολη και ύστερα στον Κάρλο Μαράττα στη Ρώμη. Ο Αρνόνε φιλοτέχνησε κυρίως προσωπογραφίες με μερικά θαυμάσια αποτελέσματα.. Μεταξύ των προσωπικοτήτων που ζωγράφισε ήταν και ο βασιλιάς Φίλιππος Ε΄ της Ισπανίας.

## Παραπομπές


## Πηγές
* Το λήμμα «Αρνόνε Αλβέρτος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 691

Κατηγορία:Ιταλοί ζωγράφοι του 18ου αιώνα
Κατηγορία:Ζωγράφοι του Μπαρόκ
Μπερτ Ζάκμαν

Ο **Μπερτ Ζάκμαν** (, γενν. 12 Ιουνίου 1942) είναι Γερμανός ειδικός στη φυσιολογία του κυττάρου. Τιμήθηκε με το Βραβείο Νόμπελ Φυσιολογίας και Ιατρικής από κοινού με τον Έρβιν Νέαρ το 1991 για την εργασία τους επί «της λειτουργίας των διαύλων μεμονωμένων ιόντων εντός των κυττάρων» και για την επινόηση της μεθόδου μελέτης των ιοντικών ρευμάτων εντός μεμονωμένων κυττάρων με μικροηλεκτρόδια. Ο Ζάκμαν ήταν καθηγητής στο Πανεπιστήμιο της Χαϊδελβέργης και παρέμεινε «επίτιμο επιστημονικό μέλος» του Ινστιτούτου Μαξ Πλανκ ιατρικών ερευνών στην ίδια πόλη. Από το 2008 καθοδηγεί μια επιστημονική ομάδα στο Ινστιτούτο Μαξ Πλανκ Νευροβιολογίας.

## Βιογραφικά δεδομένα
Ο Ζάκμαν γεννήθηκε στη Στουτγκάρδη και ήταν γιος της φυσιοθεραπεύτριας Αννεμαρίε (το γένος Σαίφερ) και του θεατρικού σκηνοθέτη Μπέρτολντ Ζάκμαν. Ο Ζάκμαν πήγε δημοτικό σχολείο στο Λίνταου, ενώ τελείωσε το Γυμνάσιο Βάγκενμπουργκ της Στουτγκάρδης. Σπούδασε ιατρική αρχίζοντας το 1967 στο Πανεπιστήμιο του Τύμπινγκεν και συνεχίζοντας στο Πανεπιστήμιο του Φράιμπουργκ, στο Βερολίνο, το Παρίσι και το Μόναχο. Μετά την αποφοίτησή του από το Πανεπιστήμιο του Μονάχου, προσλήφθηκε εκεί ως ιατρικός βοηθός, ενώ εργαζόταν και στο Ινστιτούτο Μαξ Πλανκ Ψυχιατρικής (Τμήμα νευροφυσιολογίας). Το 1971 πήγε στο Πανεπιστημιακό Κολέγιο του Λονδίνου, όπου εργάσθηκε στο Τμήμα Βιοφυσικής υπό τον Μπέρναρντ Κατς, ο οποίος μόλις είχε πάρει τότε το Βραβείο Νόμπελ. Το 1974 ο Ζάκμαν ολοκλήρωσε τη διδακτορική διατριβή του με τίτλο *Elektrophysiologie der neuralen Helladaptation in der Katzenretina* (= *[[Ηλεκτροφυσιολογία]] της νευρωνικής προσαρμογής στο φως στον αμφιβληστροειδή χιτώνα της γάτας*), στην Ιατρική Σχολή του Πανεπιστημίου του Γκέτινγκεν.

## Παραπομπές


Κατηγορία:Φυσιολόγοι
Κατηγορία:Γερμανοί βιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γερμανοί νομπελίστες
Ιουστίνος Κιβιλόο

Ο **Ιουστίνος Κιβιλόο** (εσθονικά: *Justinus Kiviloo*, κοσμικό όνομα: *Ίλμαρ Άρον Κιβιλόο*, Ράπλα, 16 Οκτωβρίου 1962) είναι Εσθονός κληρικός, ο οποίος διετέλεσε Έξαρχος του Οικουμενικού Πατριαρχείου Κωνσταντινουπόλεως στη Λιθουανία από το 2024 ως το 2025.

## Βιογραφικά στοιχεία
Ο Ίλμαρ Άρον Κιβιλόο γεννήθηκε στη Ράπλα, αλλά μεγάλωσε και πήγε σχολείο στο Χάαπσαλου. Πριν ασπασθεί τον Ορθόδοξο Χριστιανισμό το 2000, ήταν μέλος και ηγέτης της νεολαίας των Λουθηρανών στο Χάαπσαλου.

Ήταν νυμφευμένος και με τη σύζυγό του απέκτησε τρία παιδιά.

Μετά τον θάνατο της συζύγου του, εκάρη μοναχός, λαβών το όνομα Ιουστίνος και χειροτονήθηκε ιεροδιάκονος τον Ιανουάριο του 2004, όπου υπηρέτησε ως αρχιδιάκονος του Μητροπολίτη Εσθονίας Στέφανου. Την 1η Δεκεμβρίου 2013 χειροτονήθηκε ιερομόναχος και υπηρέτησε στην ενορία των Αγίων Πέτρου και Παύλου στη Βέντρα και στην ενορία του Αγίου Νικολάου στο Κίχνου, ενώ διακόνησε, επίσης, στις φυλακές Βύρου. 

Τον Φεβρουάριο του 2024 και μετά την νομική αναγνώριση της νεοϊδρυθείσας Εξαρχίας του Οικουμενικού Πατριαρχείου στη Λιθουανία και με εντολή του Πατριάρχη Βαρθολομαίου τοποθετήθηκε επικεφαλής της.

## Παραπομπές

Κατηγορία:Εσθονοί κληρικοί
Κατσέλης

Η **Nutriart Α.Β.Ε.Ε.**, γνωστή παλαιότερα ως **Κατσέλης**, υπήρξε ελληνική βιομηχανία αρτοσκευασμάτων. Για δεκαετίες ήταν μία από τις πιο γνωστές εταιρείες του κλάδου, με ευρεία παρουσία στην αγορά του συσκευασμένου ψωμιού και των κατεψυγμένων προϊόντων ζύμης. Το 2013 οδηγήθηκε σε πτώχευση. 
Από το 2016, την επωνυμία τη διαχειρίζεται ο Καραμολέγκος.

## Ιστορία
Η εταιρεία ιδρύθηκε το 1978 από την οικογένεια Κατσέλη, ξεκινώντας από έναν φούρνο στην Κυψέλη και εξελισσόμενη σε οργανωμένη βιομηχανία άρτου. Σταδιακά, η μάρκα «Κατσέλης» έγινε συνώνυμη με το συσκευασμένο ψωμί στην Ελλάδα. Το 1993, το Υπουργείο Βιομηχανίας χρηματοδοτεί την εταιρεία με 1.021δις δρχ.

Το 2008 η εταιρεία μετονομάστηκε σε **Nutriart** Α.Β.Ε.Ε., έπειτα από συγχώνευση με την Αλλατίνη.

Η οικονομική κρίση που ξέσπασε στην Ελλάδα μετά το 2009, σε συνδυασμό με τον έντονο ανταγωνισμό στον κλάδο του άρτου, επιδείνωσαν την ήδη βεβαρημένη χρηματοοικονομική θέση της εταιρείας. Το 2011 η Nutriart υπήχθη σε καθεστώς εξυγίανσης του άρθρου 99, χωρίς όμως να καταφέρει να ανακάμψει.

Τον Ιούλιο του 2013 το Πολυμελές Πρωτοδικείο Αθηνών κήρυξε την εταιρεία σε πτώχευση, οδηγώντας σε παύση λειτουργίας των εργοστασίων της.

## Παραπομπές


Κατηγορία:Ελληνικά εμπορικά σήματα
Κατηγορία:Πρώην επιχειρήσεις της Ελλάδας
Υμένιο

Το **υμένιο** είναι το στρώμα ιστού στον υμενοφόρο ενός καρποσώματος ενός μύκητα, όπου τα κύτταρα αναπτύσσονται είτε σε βασίδια (στους βασιδιομύκητες) είτε σε ασκούς (στους ασκομύκητες), τα οποία παράγουν τα σπόρια. Σε κάποια είδη όλα τα κύτταρα του υμένιου αναπτύσσονται σε βασίδια ή ασκούς, ενώ σε άλλα κάποια κύτταρα αναπτύσσονται σε στείρα κύτταρα που καλούνται κυστίδια (βασιδιομύκητες) ή παραφύσεις (ασκομύτητες). Τα κυστίδια είναι σημαντικά για την αναγνώριση στο μικροσκόπιο των διαφορετικών ειδών. Το υποϋμένιο αποτελείται από τις υποστηρικτικές υφές από όπου μεγαλώνουν τα κύτταρα του υμένιου, κάτω από τις οποίες βρίσκεται η υμενοφόρα σάρκα, οι υφές που αποτελούν τη μάζα του υμενοφόρου. 

Η θέση του υμενίου είναι παραδοσιακά το πρώτο χαρακτηριστικό που χρησιμοποιείται στην ταξινόμηση και ταυτοποίηση των μανιταριών. Παρακάτω παρατίθενται μερικά παραδείγματα των διαφόρων τύπων που υπάρχουν μεταξύ των μακροσκοπικών Βασιδιομυκήτων και Ασκομυκήτων.

* Στα αγαρικόμορφα (τυπικά μανιτάρια), το υμένιο τοποθετείται στις κάθετες επιφάνειες των ελασμάτων
* Στους βωλίτες και στα πολύπορα αποτελεί μια σπογγώδη μάζα από κατωφερείς σωλήνες
* Στα γαστερόμορφα είναι εσωτερικό

## Γκαλερί

Αρχείο:Lamellen.jpg|Ελάσματα στον αγαρικόμορφο  *[[Αμανίτης ο μυγοκτόνος|Αμανίτη το μυγοκτόνο]] (Amanita muscaria)*
Αρχείο:Suillus_luteus.JPG|Το βωλιτώδες *Suillus luteus* με έντονους κίτρινους πόρους
Αρχείο:Riesenbovist.jpg|Η γαστερόμορφη Καλβάτια η Γιγαντιαία Calvatia gigantea
Αρχείο:Phallus_impudicus7_Stinkhorn.jpg|Φαλλός ο αναίσχυντος *Phallus impudicus*
Αρχείο:Scarlet_elf_cap_cadnant_dingle.jpg|Το "μανιτάρι - κύπελλο" *Sarcoscypha austriaca*
Αρχείο:Polyporus_alveolaris_pores2.jpg|Οι μεγάλοι εξαγωνικοί πόροι του πολύπορου *Neofavolus alveolaris* 


## Παραπομπές


## Αναφορές
* Régis Courtecuisse, Bernard Duhem : *Guide des champignons de France et d'Europe* (Delachaux & Niestlé, 1994–2000).  

## Εξωτερικοί σύνδεσμοι
* PSnet Illustrated Glossary of Plant Pathology: Hymenium Υμένιο ασκομύκητα *Monilinia fructicola*
* Jack Murphy Mycological Images: Hymenium Υμένιο βασιδιομύκητα *Russula laurocerasi*
Κατηγορία:Μυκητιακή μορφολογία και ανατομία
Βοστώνη (Τέξας)

Η **Βοστώνη** () είναι πόλη και η έδρα της κομητείας Μπόουι στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 200 κατοίκους.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Άννα Αρπάζογλου

Η **Άννα Αρπάζογλου** (γενν. 1908) ήταν Ελληνοαμερικανίδα δημοσιογράφος, συγγραφέας, μεταφράστρια και καθηγήτρια, με σημαντική συνεισφορά στη διδασκαλία της νέας ελληνικής γλώσσας στις ΗΠΑ.

Γεννήθηκε στην Κωνσταντινούπολη και σπούδασε στο εκεί Ζάππειο Παρθεναγωγείο, αλλά και στο Constantinople Women's College. Την επομένη της Μικρασιατικής Καταστροφής, η Αρπάζογλου κατέφυγε στη Θεσσαλονίκη, όπου επωφελήθηκε από τη μετεγκατάσταση εκεί του Κολλεγίου Ανατόλια (το οποίο αρχικώς είχε ιδρυθεί στον Πόντο).

Στη συνέχεια η Αρπάζογλου έφυγε για τις ΗΠΑ, όπου συμπλήρωσε τις σπουδές της στο Πανεπιστήμιο Κολούμπια της Νέας Υόρκης. Η επιθυμία της να επιστρέψει στην Ελλάδα μετά την απόκτηση του πτυχίου της δεν ευοδώθηκε, καθώς μεσολάβησε ο Ελληνοϊταλικός Πόλεμος και μετά η γερμανική Κατοχή. Αναγκαζόμενη να παραμείνει στις ΗΠΑ, συνδέθηκε αμέσως με την ημερήσια ελληνική εφημερίδα της Νέας Υόρκης *[[Εθνικός Κήρυξ (ΗΠΑ)|Εθνικός Κήρυξ]]*, στην οποία ανέλαβε τη διεύθυνση της δίγλωσσης κυριακάτικης εκδόσεώς της. Παράλληλα, δίδασκε νεοελληνική γλώσσα και λογοτεχνία στο Κολέγιο Φιντς στο Μανχάταν.

Με τη λήξη του Β΄ Παγκόσμιου Πολέμου η Αρπάζογλου επέστρεψε στη Θεσσαλονίκη προκειμένου να βοηθήσει στη μεταπολεμική επαναλειτουργία του Κολλεγίου Ανατόλια. Μετά από ένα έτος ωστόσο ξαναπήγε στη Νέα Υόρκη με βάση τη σχέση της με τον *Εθνικόν Κήρυκα*. Αλλά το 1947 μετεγκαταστάθηκε στην Καλιφόρνια, όπου και έζησε την υπόλοιπη ζωή της: Στο Μοντερέι ανέλαβε την οργάνωση και τη διεύθυνση του Ελληνικού τμήματος του Ινστιτούτου Ξένων Γλωσσών του αμερικανικού Υπουργείου Εθνικής Αμύνης. Από τότε μέχρι την αποχώρησή της δίδασκε τη νέα ελληνική γλώσσα σε όλους τους Αμερικανούς στρατιωτικούς και πολιτικούς υπαλλήλους που προορίζονταν να υπηρετήσουν στην Ελλάδα.

Εκτός αυτού, η Αρπάζογλου μετέφρασε στην αγγλική γλώσσα πολλά κείμενα της νεοελληνικής λογοτεχνίας, που δημοσιεύονταν στον *Εθνικόν Κήρυκα*, αλλά και τη συλλογή παροιμιών του Μπάμπη Μαρκέτου, που την εξέδωσε ως βιβλίο με τον τίτλο *A Proverb for it* (1946). Συνέγραψε επίσης τα:

* *Modern Spoken Greek for the English-speaking Student* (α΄ έκδοση 1961, β΄ έκδ. 1964)
* *Greek Basic Course* σε 14 μικρούς τόμους, προς αποκλειστική χρήση των διδασκομένων στο Ινστιτούτο Ξένων Γλωσσών του αμερικανικού Υπουργείου Εθνικής Αμύνης

Σώζεται επιστολή της Άννας Αρπάζογλου προς τον Γιώργο Σεφέρη με ημερομηνία 11 Ιουνίου 1950, όπου υπάρχει η φράση: «Εσένα φθονούσαν, τον Άγγελο κατάτρεχαν», καθώς η Αρπάζογλου διατηρούσε φιλική σχέση με τον Άγγελο Σεφεριάδη, αδελφό του ποιητή.

## Παραπομπές


## Πηγές
* Ηλίας Κ. Ζιώγας: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σσ. 701-702

Κατηγορία:Αμερικανοί ελληνικής καταγωγής
Κατηγορία:Ελληνίδες δημοσιογράφοι
Κατηγορία:Έλληνες μεταφραστές
Κατηγορία:Έλληνες φιλόλογοι
Κατηγορία:Έλληνες μετανάστες στις Ηνωμένες Πολιτείες
Κατράντζος Σπορ

**Κατράντζος Σπορ** ήταν ιστορικό ελληνικό πολυκατάστημα αθλητικών ειδών, με σημαντική παρουσία στη Θεσσαλονίκη και την Αθήνα κατά τον 20ό αιώνα, που καταστράφηκε από εμπρησμό το 1980 και εργοστάσια συνέχεια της πορείας του δεν αναδύθηκαν.

## Ιστορική διαδρομή
Η επιχείρηση ιδρύθηκε από τον Νίκο Κατράντζο, πρώην τερματοφύλακα του Άρη Θεσσαλονίκης και της Εθνικής Ελλάδος, ο οποίος μαζί με τον αδερφό του, Γιώργο, άνοιξε στη Θεσσαλονίκη κατάστημα αθλητικών ειδών στα 1930. Το 1939 εξελίχθηκε σε πολυκατάστημα με την επωνυμία «Κατράντζος Σπορ», στην οδό Τσιμισκή, σημείο αναφοράς για την αθλητική ένδυση, όπως τα θρυλικά «σπορτέξ», «ελβιέλες» και αθλητικά μπουφάν.

Τη δεκαετία του 1960, λειτουργούσαν τέσσερα πολυκαταστήματα και δέκα καταστήματα σε Αθήνα, Θεσσαλονίκη και Ηράκλειο. Το κατάστημα στη Θεσσαλονίκη διέθετε σύγχρονη αλουμινένια πρόσοψη και ηλεκτρικές σκάλες, και η επιχείρηση είχε αναδειχθεί σε καταναλωτικό trendsetter για τη μόδα της αθλητικής ένδυσης.

## Ο εμπρησμός του 1980 και η κατάρρευση
Στις 19 Δεκεμβρίου 1980, την ίδια νύχτα με την καταστροφή του Μινιόν, το πολυκατάστημα «Κατράντζος Σπορ» τυλίχθηκε στις φλόγες από οργανωμένο εμπρησμό. Το δωδεκαώροφο, 7 000 τ.μ., κτίριο κατέρρευσε, και η επιχείρηση υπέστη ανεπανόρθωτες ζημιές.

Οι εκτιμώμενες ζημιές για το «Κατράντζος Σπορ» ανέρχονταν σε περίπου 800 εκατομμύρια δραχμές, ενώ το κτίριο κατεστράφη πλήρως και δεν ανακατασκευάστηκε ποτέ.

Αν και η φωτιά αντιμετωπίστηκε από δεκάδες πυροσβέστες, δεν κατέστη δυνατό να σωθεί το κτίριο. Οι αιτίες θεωρήθηκαν πολιτικά και κοινωνικά φορτισμένες, καθώς η Επαναστατική Οργάνωση «Οκτώβρης ’80» ανέλαβε ευθύνη, χωρίς να αποσυρθεί η υπόθεση δικαστικά.

Ο θάνατος του ιδρυτή Νίκου Κατράντζου το 1978, δύο χρόνια πριν την καταστροφή, φαντάζει ειρωνικός πρόλογος στο τέλος της επιχείρησης που είχε χτίσει. Η οικογένεια δεν επανέλαβε δραστηριοποίηση στον χώρο του λιανεμπορίου, δίνοντας τη θέση της σε άλλες επαγγελματικές πορείες.

## Δείτε επίσης
Μινιόν
Αφοί Λαμπρόπουλοι

## Παραπομπές


Κατηγορία:Ελληνικές επιχειρήσεις